**คำกล่าวขอบคุณ**

**(หน่วยที่เข้าเยี่ยมชม)**

เรียน **คุณไพบูลย์ เลิศสิน หัวหน้าโรงผลิตไฟฟ้า ลำตะคอง** ที่เคารพ

 กระผม นักเรียนนายร้อย **องอาจ ชาตินักรบ** ในนามของคณะอาจารย์ และนักเรียนนายร้อย สาขาวิชาวิ**ศวกรรมไฟฟ้า** ขอขอบพระคุณท่านและหน่วยงานของท่าน ที่ได้ให้การต้อนรับทางคณะเป็นอย่างดี และให้โอกาสแก่ทางคณะได้เยี่ยมชม ศึกษาดูงานในหน่วยงานของท่าน ซึ่งเป็นการเพิ่มพูนความรู้และวิสัยทัศน์ อันจะเป็นประโยชน์อย่างยิ่งต่อการรับราชการของกระผมและเพื่อนๆ ในอนาคต

 ในโอกาสนี้ กระผมขอเรียนเชิญ **คุณไพบูลย์ เลิศสิน** รับมอบของที่ระลึกจาก **พันเอก สิทธา สาริบุตรานนท์**  ผู้อำนวยการกอง**วิชาวิศวกรรมไฟฟ้า** ส่วนการศึกษา โรงเรียนนายร้อยพระจุลจอมเกล้า เพื่อเป็นการแสดงความขอบคุณและเป็นที่ระลึกถึงกันสืบไป ครับ ขออนุญาตเรียนเชิญ ครับ (ปรบมือและถ่ายรูป)

**คำกล่าวขอบคุณ**

**(หน่วยที่ให้การสนับสนุนที่พักแรม)**

เรียน **ผู้บังคับการกรมทหารราบที่ ๘**

 กระผม นักเรียนนายร้อย **องอาจ ชาตินักรบ** ในนามของคณะอาจารย์ และนักเรียน นายร้อย สาขาวิชา**วิศวกรรมไฟฟ้า** ส่วนการศึกษา โรงเรียนนายร้อยพระจุลจอมเกล้า ขอขอบพระคุณท่านและรู้สึกซาบซึ้งในน้ำใจที่ท่านและกำลังพลของท่าน ได้เสียสละเวลา ทุ่มเทแรงกาย แรงใจ ดูแลจัดที่พักและอาหาร รวมทั้งสิ่งอำนวยความสะดวกต่างๆ ให้กับพวกกระผม ทำให้การมาทัศนศึกษาดูงานของพวกกระผมในครั้งนี้ สำเร็จลุล่วงด้วยดี

 ในโอกาสนี้ กระผม ขอเรียนเชิญ **ผู้บังคับการกรมทหารราบที่ ๘** รับมอบของที่ระลึกจาก **พันเอก สิทธา สาริบุตรานนท์** ผู้อำนวยการกอง**วิชาวิศวกรรมไฟฟ้า** ส่วนการศึกษา โรงเรียนนายร้อยพระจุลจอมเกล้า เพื่อเป็นการแสดงความขอบคุณและเป็นที่ระลึกถึงกันสืบไป

(มอบเสร็จ บอกแสดงความเคารพ ทั้งหมดตรง)